جە تەلئەڤیڤوو پایتەختوو ئیسرائیلی و چندین شارای تەرینە ١٨٠ هەزار کەسۍ لوۍ سەروو جاڎەکا، بە بەراورد بە حەفتە وەڵینەکا ژمارەو بەشداربییا وێنیشاندایەکەی زیادتەر بۍ.
دماو ئانەی کە مانگەو ئادارینە ئەرەیاونیا، کە هەوڵەکاو بەیاساییکەرڎەی خاسسازی دما وزیۍ، دایوسانایەکۍ چەنی ئۊپۊزسیۊنی بێئەنجامۍ بێنۍ. حوکمەتی راسڕەو سەرباروو ناڕەزایەتییەکا تا پڕۊسەکەی وزۊ هەرماننامەو پەرلەمانیوە و سەرجەنۊ هەوڵەکێش وستێوە هەرمانە.
بە پاو وەڵێنیازوو یاسێکۍ، دەسەڵاتی داڎوەری ئیتر مەتاوۊ بارەو عەقڵانیبییەی قەرارەکاو دەوڵەتیوە قەرار بڎۊ. ئا بڕگە بەتایبەتی کاریگەری کەرۊ سەروو نیایرەی وەزیرەکا.
س.ز
